งานประกันขายเบี้ยถูกล่อใจลูกค้า
ประกันแห่ขายเบี้ยราคาถูก กระตุ้นกำลังซื้อ
18 ส.ค. 2554

ประกันแห่ขายเบี้ยราคาถูก กระตุ้นกำลังซื้อ
น.ส.วราวรรณ เวชชสัสถ์ รองเลขาธิการด้านกำกับ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในช่วงการจัดงาน “สัปดาห์ประกันภัย” ระหว่างวันที่ 2-4 ก.ย.นี้ ทางบริษัทประกันจะมีการเปิดตัวแบบประกันราคาถูกให้กับผู้สนใจได้เลือกซื้อ โดยเฉพาะแบบประกันอัคคีภัยบ้านอยู่อาศัยจ่ายเบี้ยวันละ 1 บาท ทุนคุ้มครองตั้งแต่ 5 หมื่นบาท จนถึง 5 แสนบาท และมีค่าที่พักอาศัยชั่วคราวอีกวันละ 300 บาท แต่ไม่เกิน 30 วัน 
นอกจากนี้ ยังมีประกันอุบัติเหตุ หรือพีเอ เบี้ยปีละ 99 บาท จ่ายชดเชยสูงสุดกรณีเสียชีวิตที่ 1 แสนบาท ส่วนประกันชีวิตก็มีแบบประกันเพื่อการศึกษาบุตร รับประกันตั้งแต่อายุ 0-10 ขวบ รับเงินค่าเทอม 25% ของทุน ตั้งแต่อายุ 15-22 ปี และยังมีแบบประกันเพื่อผู้สูงวัย รับประกันตั้งแต่อายุ 50-80 ปี ที่หากภายใน 2 ปีแรก เสียชีวิตจากโรคจ่าย 102% ของเบี้ย และถ้าเสียชีวิตจากอุบัติเหตุจ่าย 102% ของทุนประกัน แต่หากตั้งแต่ 2 ปีขึ้นไป เสียชีวิตทุกกรณีจ่ายเต็มทุนประกัน m